Il-Fondazzjoni Daphne Caruana Galizia qalet li l-leak li ġie żvelat fil-31 ta' Marzu tas-sena l-oħra kellu riżultati simili ħafna għall-elezzjoni ġenerali tal-2013. F'dan il-leak, id-dettalji ta' 337,384 votant Malti ġew esposti online f'database. Din l-informazzjoni kienet tinkludi ismijiet, indirizzi, numru tal-karta tal-identità u l-fehmiet politiċi tal-individwi privati. Fil-bidu ta' April 2020: Jiftħu inizjattiva legali biex issir ġustizzja ma' dawk vittmi tal-leak ta' data Sitt xhur wara, l-istess Fondazzjoni u Repubblika fetħu kawża konġunta f'isem 620 persuna kontra C-Planet (IT Solutions) li hi l-kumpanija li kisret il-liġijiet tal-protezzjoni ta' informazzjoni sensittiva. F'Ottubru 2020: Jiftħu kawża konġunta kontra kumpanija li kixfet informazzjoni sensittiva dwar votanti Ilbieraħ fuq il-paġna uffiċjali tagħha, il-Fondazzjoni qalet li waqt li kienet qed tanalizza d-data, innutat li ma kull isem kien hemm numru minn wieħed sa erbgħa. Huma spjegaw li probabilment, dan in-numru jirrapreżenta għal-liema partit politiku vvota l-persuna. "Aħna attribjewna l-1 mal-Partit Laburista, it-2 mal-Partit Nazzjonalista, it-3 mal-Alternattiva Demokratika u l-4 ma' partit ieħor. Meta qbadna ċ-ċifri kollha, irrealizzajna li dawn iċ-ċifri huma simili ħafna għar-riżultati tal-elezzjoni ġenerali tal-2013," spjegat il-Fondazzjoni. Dan ifisser li l-leak tad-data esponiet għal min ivvota kważi kull ċittadin Malti fl-elezzjoni tal-2013 li ntrebħet mill-Partit Laburista. Il-Fondazzjoni ħeġġet lil kull min jinsab frustrat b'din l-informazzjoni biex jingħaqad magħha fis-seduta li jmiss kontra C-Planet li se ssir fl-10 ta' Novembru fil-1.15pm jew jagħtu donazzjonijiet lill-Fondazzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61715d16a78a1_rand.td-a-rec-img{text-align:left}.td_uid_3_61715d16a78a1_rand.td-a-rec-img img{margin:0 auto 0 0}